PROPAGANDNI NEDELJNIK ANARHOSINDIKALISTIČKE INICIJATIVE 

Direktna alccij^ 


★ NOVA SERIJA ★ BR.41 ★ 17. JANUAR 2013. GOD ★ BESPLATNO ★ 

Zaustavimo novi zakon o štrajku! 


Prošli su novogodišnji praznici, i na- 
kon jednog od najjadnijih ulazaka u 
novu godinu u skorijoj istoriji, vraća- 
mo se sivilu života u Srbiji početkom 
XXI veka - sivilu koje sve više preti da 
postane braon, kako život sve više po- 
činje da odlazi niz odvod ekonomske 
krize, privatizacije, tranzicije i rasta 
evra. Nezaustavljivo srljanje ka krahu, 
privremeno pauzirano indukovanom 
amnezijom tokom praznika, sve nas 
je dočekalo sa prvim radnim danima 
i prvim računima koji su nam stigli 
u poštanske sandučiće. Naravno, 
samo idioti su mogli da pomisle da će 
vladajuća klasa išta naučiti iz veoma 
ozbiljne krize u kojoj se njihov sistem 


nalazi - budući da im nije pomoglo 
prizivanje smaka sveta, odlučili su da 
nastave po starom pa, ako prođe - 
prođe. No, i njima je jasno da neće pro- 
ći. Iako je neoliberalni model pokazao 
potpunu nemogućnost funkcionisanja 
u realnom svetu, to očigledno ne znači 
da će naši vladari rešiti da ga se odre- 
knu. Radeći intenzivno na uništavanju 
i seči svih prava za koja se naša klasa 
izborila kroz istoriju, srpske gazde u 
najskorijem roku pokušavaju da uvedu 
novi, još restriktivniji zakon o štrajku. 
Budući da Direktna akcija odbija da 
istakne kao ključnu temu postavljanje 
i uklanjanje besmislenih spomenika 
Ш kič muzičke performanse u UN, u 



ovom broju, prvom u novoj sezoni, 
moći ćete da čitate više o namerama 
vladajuće klase da nas dodatno terori- 
še novim zakonima, ali i o koordinaci- 
ji otpora radničke klase, ne samo kod 
nas - budući da je kapitalizam globalni 
problem - već i širom sveta! 


Slučaj „Komandir Šamil” 


U Splitu je pre nekoliko dana 
hrvatska policija uhapsila Da- 
mira Mamića koji je u video 
snimku objavljenom na Internetu 
pod imenom Komandir Šamil, 
izneo neka svoja razmišljanja o 
navodnom Pokretu otpora i ne- 
davnim bombaškim diverzijama 
u Zagrebu. Buržoaski žurnalizam 
je ovom video snimku odmah 
pripisao „pozivanje na terorizam“, 
a istražni organi krenuli s optu- 
žnicom i hapšenjem. Pažljivim 
gledanjem snimka možemo vide- 
ti da Mamić govori o tome šta je, 
po njegovom mišljenju, ,,nužno“ 
učiniti, ni u jednom momentu ne 
preuzimajući odgovornost za ovu 
akciju. 

Neke sive eminencije, koje 
sebe nazivaju „bezbednosnim 
analitičarima“, ovih dana su 
obilato koristile događaje u 


Zagrebu kao povod za napad 
na sve što ima predznak levi- 
čarskog, komunističkog i anti- 
kapitalističkog, optužujući čak 
u svojoj histeriji i urednike TV 
programa koji su puštali partizan- 
ske filmove i time narodu davali 
,,loš primer“. Hajka na „komuni- 
ste“ utoliko je više simptomati- 
čna jer se o stvarnoj pozadini 
zagrebačke eksplozije i dalje ne 
zna gotovo ništa, budući da se 
prvooptuženi Vojislav Blažević još 
uvek brani ćutanjem. 

I pored primetnog Mamićevog 
egzibicionizma, i možda ne baš 
najbolje artikulisane potrebe da 
se inati s antikomunističkom 
histerijom koja je u hrvatskim 
medijima otpočela odmah na- 
kon pomenutog podmetanja 
bombe, ne vidimo ništa sporno 
u rečenicama: „Zakoni su pisani 


tako da odgovaraju dijaboličnoj 
vladajućoj klasi“, ili „Treba učiti iz 
postupaka partizanskih jedinica 
iz doba narodnooslobodilačkih 
borbi“. Naprotiv. 

lakon drži Ijude 
pod zemljom! 

Rudari „Вога“, ,,Majdanpeka“ i „Resa- 
vice“ više puta su se bezuspešno 
obraćali Ministarstvu za rad tražeći 
da im se omogući penzionisanje. 
Dešava se da i sa 40 godina radnog 
staža rudari obavljaju teške poslove 
u rudarskim jamama, jer nemaju 
,,dovoljno“ godina starosti da bi otišli 
u penziju, u skladu sa „zakononT 
Zbog izuzetno teskih uslova za rad 
rudari imaju pravo na beneficirani 
radni staž kako bi na vreme ostvarili 
pravo na penziju. Međutim, to je 
samo mrtvo slovo na papiru, jer 
aktuelni zakon poništava sve njihove 
godine teškog rada u rudarskoj jami. 


“ANARHIJA JE DRUŠTVENO STANJE U KOJEM JE RAZUM JEPINA VLAST.” (Majkl Švab) 

















Preporučujemo film 


la Commune 
(Paris, 1871) (2000) 


LACOMMUNE 
(PARIS, 18' 



Film rekonstruiše 
događaje u Pariskoj 
Komuni, snimljen u 
vrlo neobičnom kvazi- 
dokumentarnom 
stilu. Zbog represije, 
previranja i siroma- 
štva u Parizu je 
1871. izbila narodna 
revolucija, koju su po- 
držali revolucionari 
- komunisti i anarhisti. Narod je formirao 
Komunu, čija je struktura bila komunistička 
i koja je kasnije bila uzor drugim narodnim 
pobunama i ustancima. Nakon nekoliko ne- 
delja, vlast u Versaju poslala je vojsku koja 
je ugušila Komunu i masakrirala komunare. 
Večina glumaca su naturšcici, a ceo film je 
snimljen tokom trinaest dana i noči u jednoj 
napuštenoj fabrici u predgrađu Pariza. 


Good Night, and Good luck 
(2005) 

Novinar Edvard Ma- 
rou 1953. godine uz 
podršku urednika i 
kolega odlučuje da se 
preko mreže CBS su- 
protstavi i uđe u javni 
sukob sa senatorom 
Mekartijem na vrhun- 
cu mekartijevske anti- 
komunističke parano- 
je i „lova na veštice“. 
Zasnovano na istinitim 

događajima. 



Pump Up The Volume (1990) 

Ovaj film bi se mo- 
gao klasifikovati kao 
tinejdžerska romanti- 
čna komedija, kada 
glavni lik ne bi bio 
srednjoškolac koji je 
pokrenuo svoj piratski 
radio preko koga sva- 
ko veče pokušava da 
ukaže svojim vršnjaci- 
ma na to da sa svetom 
u kome žive nešto jako 
nije u redu... 



Direktnu akciju možete nabaviti na sledećim mestima: 

BEOGRAD: Knjižare BARABA, PLATO i 
BEOPOLIS; Kafići BROD, BRAT FIDEL i 
BRAT ČE. KRAGUJEVAC: Kafane MAGMA 
i MARKO. SREMSKA MITROVICA: Knjižara 
BUKBAR. UŽICE: Kafić KUĆAČAJA. NIŠ: 
Udruženje ŽENSKI PROSTOR. ZAJEČAR: 
Omladinski centar ZAJEČAR. NOVI SAD: 
Knjižare NUBLU i MALA VELIKA KNJIGA. 

ZMIEBI MIBUi V 

Konferencija povodom 
90 godina MIIR-a 

Anarhizam, prihvaćen od strane međunarodnih borbenih radni- 
čkih grupa, izrastao je u anarhosindikalizam. Preko milion člano- 
va revolucionarnih sindikata udružilo se 1922. godine u MUR. 



Revolucionarni radnici iz celog sve- 
ta okupili su se 5. januara 2013. u 
Londonu na konferenciji kojom je 
obeleženo 90. godina od osnivanja 
Međunarodnog udruženja radnika 
i radnica (MUR), organizacije 
utemeljene na revolucionarom 
sindikalizmu, koja ima za cilj ru- 
šenje kapitalizma i svih država, te 
uspostavljanje samoupravnog slo- 
bodarskog komunističkog društva. 

Lokalna grupa južnog Londona, 
britanske članice MUR-a (SolFed) 
ugostila je stotinak delegata, radni- 
ka, studenata i nezaposlenih. Kon- 
ferencija je otvorena izlaganjem 
Mančesterske lokalne grupe Fede- 
racije solidarnosti (SolFed) o istoriji 
MUR-a. Priča počinje mnogo pre 
formiranja MUR, raspadom Pr- 
ve internacionale u u 19. veku, 
usled raskola između sledbenika 
Bakunjina i Marksa. Ovi poslednji 
su zagovarali pravljenje političkih 
partija i preuzimanje državnog apa- 
rata. Nasuprot tome anarhisti, koji 
su već tada upozoravali da takve 
ideje vode u novu tiraniju, zalagali 
su se za udruživanje slobodnih, sa- 
moupravnih zajednica, po federal- 
nim osnovama. 

Marksisti su formirali socijalističke 
partije i Drugu internacionalu, čije 
su mnoge članice na početku Pr- 
vog svetskog rata u parlamentima 
evropskih država sramno podržale 
buržoaziju, glasale za ratne kredite 
i time gurnule Evropu u najveću 


klanicu koju je svet do tada video. 
Nakon rata autoritarni socijalizam 
oživeo je kroz komunističke parti- 
je i Kominternu pod kontrolom 
boljševika, koja je svoje krajnje is- 
hodište našla u staljinizmu i drugim 
autoritarnim režimima. 

Anarhizam, prihvaćen od strane 
međunarodnih borbenih radničkih 
grupa, izrastao je u anarhosindi- 
kalizam. Preko milion članova re- 
volucionarnih sindikata udružilo se 
u MUR, 1922. godine u Berlinu. Ta 
godina označava javljanje anarho- 
sindikalizma kao planetarnog rad- 
ničkog pokreta. Najbrojnija čla- 
nica MUR-a, španski CNT, je 1936. 
poveo revoluciju koja se još uvek 
pamti kao procvat slobodarskog 
pokreta. Kolektivizacija zemljišta, 
preuzimanje fabrika, zbacivanje 
jarma katoličke crkve i hrabra bor- 
ba protiv fašista generala Franka 
završila se porazom koji je najavio 
užase Drugog svetskog rata. Pokret 
je u ovom periodu gotovo zatrt, ali 
posledice dugih godina progonstva, 
represije i fašizma jenjavaju 1970- 
ih, kada se ponovo javlja nekoliko 
članica: CNT, FAU (Nemačka), USI 
(Italija), NSF (Norveška). Raspad 
Sovjetskog saveza vodi jačanju po- 
kreta kroz pridruživanje drugova i 
drugarica iz Poljske (ZSP), Slovačke 
(PA) i Rusije (KRAS). 

Prezentacija je završena osvrtom 
na revolucionarne sindikate danas, 
koji deluju u svakodnevnom životu 
radničke klase organizujući ko- 
lektivni otpor na radnim mestima 
i svugde gde se budi otpor državi i 
međunarodnom kapitalizmu. Drug 
Giljermo iz Argentine je govorio o 
burnoj istorij i sindikata FORA, koj i j e 
začet pre 111 godina i ubrzo izrastao 
u sindikat od 250.000 radnika. Pre 
dugog perioda diktatura 1930-1983, 
FORA se pamti po štrajku u železari 
Vasena 1919. Kojim je započeo opšti 










AKTUEINO 


Važna bitka za radnički pokret 


oružani sukob u Buenos Ajresu, 
kao i po ustanku u Patagoniji ko- 
jem je prethodilo 367 štrajkova. Ove 
borbe vodile su se za prava radnika 
i protiv argentinske države i stranih 
(engleskih) kapitalista. Početkom 
ovog veka FORA se ponovo oglaša- 
va kroz masovne skupove i fabričke 
okupacije tokom velike argentinske 
ekonomske krize. 

Gosti iz Slovačke predstavili su svoj 
sindikat Priama Akcia (PA) koji je 
tokom 12 godina svog postojanja 
prerastao iz propagandne u borbe- 
nu radničku organizaciju. PA tre- 
nutno vodi masovnu kampanju 
protiv poslodavaca koji izrabljuju 
đake i studente i održava tempo 
sukcesivnih štrajkova u prosveti, 
koji teku već tri meseca. 

Skup su zaključili domaćini, koji 
su posebno naglasili SolFed-ov 
organizovani otpor državnom 
programu „javnog rada” (work- 
fare) - prinudni besplatni ili 
bedno plaćeni rad (daleko ispod 
minimalca) koji biva nametnut 
nezaposlenima na socijalnoj po- 
moći i onima sa invaliditetom. Jav- 
ni rad je napad na celu radničku 
klasu, kroz smanjenje broja rad- 
nih mesta i pritisak na sniženje 
plata. Organizovani bojkoti i akcije 
širom Britanije u proteklih godinu 
dana su uspešno prinudili nekoli- 
ko kompanija da ukinu javni rad 
i izazvale javni gnev ministra za 
zapošljavanje. 

Skup je završen u atmosferi 
solidarnosti, a bratimljenje prisu- 
tnih se nastavilo uz jelo i piće do 
kasno u noć. 


Radnički pokret u Srbiji gotovo 
da ne postoji. Lažni sindikati i 
radničke vođe, koji više od 60 
godina simuliraju postojanje 
radničkog pokreta, doveli su do 
toga da su sindikati poznati sa- 
mo po svinjskim polutkama i po 
raznim mahinacijama i izdaja- 
ma radničkih interesa. Tek sa vr- 
toglavim ubrzavanjem procesa 
u kojima stotine hiljada ljudi 
ostaju bez posla, i u kome se na 
svaki način pokušavaju umanjiti 
i ograničiti radnička prava, veliki 
deo radničke klase u Srbiji počinje 
da razume da bez organizovanja, i 
borbe, na kraju dana u radničkom 
tanjiru neće ostati ništa. 

Namera vladajuće klase je, već 
duže vreme, da donese novi za- 
kon o štrajku koji će biti još res- 
triktivniji i još više antiradnički 
od ovog aktuelnog. Vladajuća 
klasa je s vremena na vreme pu- 
štala probne balone, plasirajući 
u medije najave o izmenama 
zakona o štrajku, želeći valjda 
da testira odgovor radnika na 
predložene promene. No, baš 
uoči Nove godine, i u nedelji ko- 
ja je usledila nakon ulaska u 2013, 
valjda sa namerom da iskoristi 
period nepažnje i opuštenosti ko- 
ji uvek prati novogodišnje prazni- 
ke, obavešteni smo o nameri da 
se novi zakon o štrajku stavi pred 
poslanike u parlamentu tokom 
aprila ove godine, a verovatno i 
ranije. 

Novi zakon o štrajku definiše rad- 
no mesto zaposlenog i njegove 
poslovne prostorije kao mesto 
štrajka - što znači da se štrajkovi 
više neće moći preliti na ulice 
ili ispred zgrada Vlade i drugih 
koji su odgovorni za probleme 
radnika. Gazde, u svoju odbranu, 
kažu da će to i dalje biti moguće, 
„samo” što će takve proteste 
morati da odobri MUR Svi koji 
su ikada „prijavljivali” bilo ka- 
kvo javno okupljanje policiji vrlo 
dobro znaju šta nam gazde za- 
pravo govore - policija na svaki 
način, birokratski i silom, otežava 


i onemogućava sprečavanje 
javnih okupljanja, a, kada pro- 
ceni da bi skupovi bili suviše 
opasni po vladajuću klasu, ima 
zakonsko pravo, da bez ikakvog 
obrazloženja zabrani skupove. 
I, naravno da će to raditi. Pored 
toga, zakon je prepun mnogih 
drugih kriminalnih novosti - npr. 
zakonom se utvrđuje i mogućnost 
da gazda može da otpusti radnika 
ako se dokaže da je štrajkovao na 
nezakonit način. Naši štrajkovi 
uglavnom su bili nezakoniti jer su 
se odvijali na ulici, pa će se novim 
zakonom i ono malo prava koja su 
radnici imali izgubiti. Tu je i ideja 
o uvođenju mogućnosti „lokauta”, 
koja bi omogućila gazdama teror 
nad svim radnicima u preduzeću 
u slučaju štrajka itd. 

Jasna je namera gazda da nam 
ograniče način na koji ćemo 
štrajkovati i da nas kanališu 
na taj način da štrajkovi budu 
onakvi da gazdama i političarima 
ne prave nikakve probleme - 
dakle štrajkovi za koje niko neće 
znati, koje niko neće čuti i koji, 
suštinski, ništa neće moći da po- 
stignu protiv gazda. Nužno je po- 
krenuti borbu protiv donošenja 
ovog zakona, i sprečiti njegovo 
implementiranje. Ovaj zakon, 
svojom jasnom zločinačkom 
prirodom, doveo je do toga da 
čak i žuti sindikati, koji uvek 
rade u interesu gazda, počinju 
da dižu glas protiv njega. Na 
žute sindikate se nikada ne treba 
oslanjati, ali ovo pitanje, budući 
da je tako otvoreno antiradničko, 
svakako treba da posluži kao po- 
vod za angažovanje radnika ubor- 
bi za svoja prava. Angažovanje u 
borbi protiv gazda i političara je 
preduslov za ponovno stvaranje 
ozbiljnog radničkog pokreta u 
Srbiji, koji će biti u stanju ne 
samo da spreči dalje uništavanje 
radničkog života i standarda, već 
i da izbori novo društvo u kome 
neće biti eksploatacije. 

Marko Simić 


Daliste 
znali u 

...da je 95% najvažnijih naci- 
stičkih naučnika nakon Dru- 
gog svetskog rata odvedeno iz 
Nemačke u SAD, da bi radili za 

američke korporacije? 

V_P 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 










Nakon velikih radničkih pobuna u 
Indoneziji tokom prošle godine, vla- 
da ove zemlje je odobrila povećanje 
minimalne zarade. Međutim, sin- 
dikati tvrde da je najmanje šest 
fabrika obuće koje imaju ugovor s 
kompanijom ,,Najk“ posle ove vladi- 
ne uredbe uputilo zahteve da budu 
izuzete iz novog platnog programa. 

Uprave fabrika angažuju vojno 
osoblje kako bi zastrašivalo zapo- 
slene i primoralo ih da rade za 
plate ispod odobrenog minimalca. 
Radnici iz fabrike kompanije ,,Najk“ 
u Sukubami, gradu na zapadu Jave, 
tvrde da ih prisiljavaju da potpišu 
,,peticiju“ podrške fabrici u njenom 
zahtevu da bude oslobođena obave- 
ze da poveća iznos zarada. 

Jedna radnica je preko telefona snimi- 
la kako pripadnik vojnog personala 
govori okupljenim radnicima da ,,svi 


treba da potpišu 1 . Ona kaže da je, uz 
nekoliko drugih radnika, pokušala da 
odbije ovu restrikciju zarada. „Vojno 
osoblje nas je pozivalo na razgovore 1 , 
rekla je. „Ispitivali su nas i zastrašiva- 
li. Govorio je povišenim glasom i 
udarao šakom o sto. Rekao mi je da u 
fabrici ima puno vojnih obaveštajnih 
oficira, što me je užasnulo.“ 

U fabrikama koje su izuzete iz 
programa povećanja plata, radnik 
je plaćen sa 3.70 dolara dnevno, 
umesto da dobija 4 dolara dnevnice, 
koliko iznosi minimalac odobren od 
vlade. Radnici kažu da im je, ukoliko 
odbiju troškove prevoza i stanovanja, 
to dovoljno jedva za jedan dnevni 
obrok. 

ŠtrajkuKini 

U jednoj fabrici u Kini koja proizvo- 
di delove za kompaniju „Fokskon 1 


(poznata po proizvodnji mobilnih 
telefona i druge računarske opreme) 
štrajkovalo je više od hiljadu radni- 
ka tražeći veće plate. Štrajk u fabrici 
u gradu Fenčengu počeo je u četvrtak 
prošle nedelje i nastavio se tokom 
sledećeg dana, kada su radnici 
prouzrokovali veliku gužvu u gradu 
blokirajući glavnu ulicu. 

Kompanija „Fokskon 1 oglasila se 
saopštenjem u kome seogradila od 
svih zahteva radnika, tvrdeći da fa- 
brika iz Fenčenga „nije članica kom- 
panije“, rekavši da je za probleme u 
vezi sa zaradama radnika odgovorna 
lokalna uprava. 

Vebke pobune radnika u fabrikama 
koje posluju s ,,Fokskonom“ dogodile 
su se u septembru prošle godine. 
Tada se oko 2.000 radnika u fabrici 
u Taićuanu sukobilo s pripadnicima 
obezbeđenja. 


Centar za liberterske studije predstavlja: 

Beda studentskog života 


Subverzivni pamflet iz 1966, koji do danas 
nije izgubio skoro ništa od svoje aktuelno- 
sti. Beda studentskog života razmatrana 
u njenim ekonomskim, političkim, 
socijalnim, psihološkim, seksualnim i po- 
sebno intelektualnim aspektima, uz pre- 
dlog za njeno ukidanje. 




NOVOGODISNJE DEMONSTRACIJE 
SOLIDARNOSTI SA ZATVORENICIMA, 
ISPRED CENTRALNOG ZATVORA U ATINI 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 



















